CELEX: 32018D0749
Language: et
Date: 2018-05-18 00:00:00
Title: Komisjoni rakendusotsus (EL) 2018/749, 18. mai 2018, põllumajandusliku tooraine viljelusest tulenevat tüüpilist kasvuhoonegaaside heidet käsitleva Horvaatia aruande tunnustamise kohta vastavalt Euroopa Parlamendi ja nõukogu direktiivile 2009/28/EÜ

22.5.2018   
            
            
               ET
            
            
               Euroopa Liidu Teataja
            
            
               L 125/12
            
         KOMISJONI RAKENDUSOTSUS (EL) 2018/749,
   18. mai 2018,
   põllumajandusliku tooraine viljelusest tulenevat tüüpilist kasvuhoonegaaside heidet käsitleva Horvaatia aruande tunnustamise kohta vastavalt Euroopa Parlamendi ja nõukogu direktiivile 2009/28/EÜ
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. aprilli 2009. aasta direktiivi 2009/28/EÜ taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta, (1) eriti selle artikli 19 lõiget 4,
   ning arvestades järgmist:
   
               (1)
            
            
               Horvaatia esitas 1. aprillil 2016 aruande, mis sisaldas rapsi kasvatamisest tuleneva kasvuhoonegaaside heite arvutuste tulemusi. Arvutused tehti Horvaatia mandriosa NUTS 2 piirkonna kohta, kus kasvatatakse rapsi.
            
         
               (2)
            
            
               Pärast Horvaatia esitatud aruande läbivaatamist leiab komisjon, et see vastab direktiivis 2009/28/EÜ sätestatud tingimustele, mille kohaselt võib ELi liikmesriik kasutada vaikeväärtuste arvutamiseks kasutatud geograafilistest aladest väiksema ala puhul tüüpilisi väärtusi. Kõnealuses aruandes on esitatud andmed põllumajandusliku tooraine (raps) viljelusest tuleneva heite kohta, rapsi viljelusest tulenev tüüpiline kasvuhoonegaaside heide on eeldatavasti asjakohaste vaikeväärtuste arvutustes eeldatust väiksem või nendega võrdne ning kõnealusest tüüpilisest kasvuhoonegaaside heitest on komisjonile teatatud.
            
         
               (3)
            
            
               Käesoleva otsusega ettenähtud meetmed on kooskõlas biokütuste ja vedelate biokütuste jätkusuutlikkuse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Komisjon leiab, et aruanne, mille Horvaatia esitas tunnustamiseks 1. aprillil 2016, sisaldab täpseid andmeid, mida saab kasutada Horvaatia mandriosa NUTS 2 piirkonnas rapsi viljelusega seotud kasvuhoonegaaside heite kindlaksmääramiseks direktiivi 2009/28/EÜ artikli 17 lõike 2 kohaldamisel. Aruandes sisalduvate andmete kokkuvõte on esitatud lisas.
   Artikkel 2
   Käesolev otsus kehtib viis aastat. Kui komisjonile 1. aprillil 2016 tunnustamiseks esitatud aruande sisu või asjaolud muutuvad selliselt, et see võib mõjutada artiklis 1 esitatud kohustuslikke tunnustamistingimusi, tuleb sellistest muudatustest komisjonile viivitamata teatada. Komisjon hindab teatatud muudatusi, et teha kindlaks, kas aruanne sisaldab endiselt täpseid andmeid.
   Artikkel 3
   Komisjon võib käesoleva otsuse kehtetuks tunnistada, kui on selgelt tõendatud, et aruanne ei sisalda enam täpseid andmeid, mida saab kasutada Horvaatias rapsi viljelusega seotud kasvuhoonegaaside heite kindlaksmääramiseks.
   Artikkel 4
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 18. mai 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 140, 5.6.2009, lk 16.
   
      LISA
      Horvaatias rapsi viljelusest tulenev kasvuhoonegaaside heide
      
                  Sisendid
               
               
                  Kasvuhoonegaaside heide
                  kg CO2
                     eq/ha
               
               
                  Kasvuhoonegaaside heide
                  kg CO2
                     eq/trapsi
                  
               
               
                  Kasvuhoonegaaside heide
                  g CO2
                     eq/MJFAME
                  
               
            
                  Lämmastikväetis
               
               
                  245,7
               
               
                  87,75
               
               
                  3,702
               
            
                  P2O5-väetis
               
               
                  25,28
               
               
                  9,028
               
               
                  0,381
               
            
                  K2O-väetis
               
               
                  46,08
               
               
                  16,45
               
               
                  0,694
               
            
                  Seemned
               
               
                  2,2
               
               
                  0,785
               
               
                  0,033
               
            
                  Taimekaitsevahendid
               
               
                  13,5
               
               
                  4,82
               
               
                  0,203
               
            
                  Diislikütus
               
               
                  219,5
               
               
                  78,39
               
               
                  3,307
               
            
                  N2O-heide põllult
               
               
                  787,4
               
               
                  281,21
               
               
                  11,86
               
            
                  KOKKU
               
               
                  1 339,66 
               
               
                  478,45
               
               
                  20,18